                                                              Z A P I S N I K  br. 22
                                      22. sjednice Upravnog vijeća Gradske knjižnice Rijeka
Vrijeme: 18. ožujka 2026. u 15 sati
Mjesto: Gradska knjižnica Rijeka, Viktora Cara Emina 1, dvorana za sastanke na 3. katu
Prisutni: doc. dr. sc. Robert Kurelić, dr. sc. Korina Udina, Boris Marinac, Ljiljana Črnjar, Nataša Frgačić, ravnatelj GKR Niko Cvjetković, voditeljica pravnih i općih poslova Klara Car
Dnevni red:

1. Upoznavanja članova Upravnog vijeća s radom i Poslovnikom o radu Upravnog vijeća 
    Gradske knjižnice Rijeka

2. Usvajanje Zapisnika 21. e-sjednice Upravnog vijeća Gradske knjižnice Rijeka i Dopune 
    Zapisnika 21. e-sjednica Upravnog vijeća Gradske knjižnice Rijeka

3. Verifikacija članova Upravnog vijeća Gradske knjižnice Rijeka 

4. Izbor predsjednika Upravnog vijeća Gradske knjižnice Rijeka

5. Razno
Ravnatelj Niko Cvjetković otvorio je 22. sjednicu Upravnog vijeća Gradske knjižnice Rijeka te pozdravio prisutne, posebno novoimenovane članove Upravnog vijeća od strane osnivača.
Ad. 1.
Klara Car, voditeljica pravnih i općih poslova GKR upoznala je članova Upravnog vijeća s radom i Poslovnikom o radu Upravnog vijeća Gradske knjižnice Rijeka naročito s pojedinim odredbama vezanim uz termin održavanja sjednica, način slanja poziva, vođenja sjednica, glasovanja na sjednicama i dr. Novoizabranim članovima UV Poslovnik je dostavljen u elektroničkom obliku kao materijal za 22. sjednicu te uručen na sjednici i u tiskanom obliku.
Ad. 2.

Članovima UV dostavljen je Zapisnik prethodne, 21. e-sjednice, održane u ranijem sastavu, kao i Dodatak Zapisniku 21. e-sjednice kojim se utvrđuje da će se, slijedom imenovanja novih članova Upravnog vijeća od strane osnivača, nakon održavanja 21. e-sjednice, Zapisnik predmetne sjednice usvojiti u novom sastavu Upravnog vijeća na 22. sjednici, dana 18. ožujka 2026. te će ga, po usvajanju, potpisati novoizabrani predsjednik ili predsjednica Upravnog vijeća.
Zapisnik 21. e-sjednice i  Dodatak Zapisniku 21. e-sjednice stavljeni su na glasovanje.
Zaključak: Jednoglasno je usvojen Zapisnik 21. e-sjednice Upravnog vijeća GKR i  Dodatak Zapisniku 21. e-sjednice (Zapisnik 21. e-sjednice UV GKR i Dodatak Zapisniku 21. e-sjednice UV GKR u privitku).
Ad 3.
Odlukom Gradonačelnice od 10. ožujka 2026. godine razriješeni su dotadašnji članovi UV GKR te imenovani novi. Slijedom imenovanja novih članova Upravnog vijeća od strane osnivača uslijedila je njihova verifikacija.
Zaključak: Novi sastav Upravnog vijeća Gradske knjižnice Rijeka od 22. sjednice održane dana 18. ožujka 2026. čine: doc. dr. sc. Robert Kurelić, dr. sc. Korina Udina, Boris Marinac; imenovani od strane osnivača. Nastavljaju rad iz prethodnog sastava: Ljiljana Črnjar, izabrana od strane Stručnog vijeća i Nataša Frgačić, izabrana od strane svih radnika GKR.
Ad. 4.
Nakon verifikacije članova UV, u skladu s Člankom 6. Poslovnika o radu Upravnog vijeća Gradske knjižnice Rijeka, pristupilo se izboru predsjednika.
Član UV Boris Marinac za predsjednika UV GKR predlaže doc. dr. sc. Roberta Kurelića. Drugih prijedloga nije bilo.

Prijedlog doc. dr. sc. Roberta Kurelića za predsjednika Upravnog vijeća stavljen je na glasovanje.

Zaključak: Prijedlog je jednoglasno podržan te Upravno vijeće donosi odluku o izboru doc. dr. sc. Roberta Kurelića za predsjednika Upravnog vijeća Gradske knjižnice Rijeka.

Ad. 5.

Novoizabrani predsjednik UV GKR, doc. dr. sc. Robert Kurelić nastavio je voditi 22. sjednicu UV GKR. Zahvalio je na izboru te izrazio nadu u uspješnu suradnju i doprinos ovog sastava Upravnog vijeća dosadašnjoj i budućoj kvaliteti rada Gradske knjižnice Rijeka kao ustanove. 

Prihvaćen je prijedlog ravnatelja te dogovoreno da će se do kraja mjeseca ožujka održati još jedna sjednica UV na kojoj će se raspravljati o Financijskom izvješću i donijeti odluka o raspodjeli viška prihoda poslovanja iz 2025. godine.
Predsjednik UV doc. dr. sc. Robert Kurelić zahvalio je ravnatelju i svim članovima UV na sudjelovanju te zaključio 22. sjednicu UV u 15.20 sati.
            Zabilježila:                                                                        Predsjednik Upravnog vijeća:
          Ljiljana Črnjar                                                                      doc. dr. sc. Robert Kurelić
  _____________________                                                          ________________________
